Diari Oficial de la Generalitat Valenciana


Sumari del DOGV 1926, del 17-12-1992 (1992/826660)

RESOLUCIÓ d'1 de desembre de 1992, del Director General d'Administració Local de la Conselleria d'Administració Pública de la Generalitat Valenciana, per la qual s'ordena publicar un text de bases generals de selecció del personal al servei de les entitats locals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1926

Data del DOGV
:   17-12-1992

Secció del DOGV
:   ALTRES DISPOSICIONS

Número del document
:   1992/826660


Data del document
:   01-12-1992

Organisme emissor
:   Conselleria d'Administració Pública

Tipus de document
:   Resolució

Resolució d'1 de desembre de 1992, del Director General d'Administració Local de la Conselleria d'Administració Pública de la Generalitat Valenciana, per la qual s'ordena publicar un text de bases generals de selecció del personal al servei de les entitats locals de la Comunitat Valenciana.  
La Llei 7/1985, de 2 d'abril, Reguladora de les Bases de Règim Local, atribueix a cada corporació la competència per a la selecció dels funcionaris que no siguen d'habilitació de caràcter nacional i del seu personal laboral, la qual s'haurà de realitzar d'acord amb la corresponent oferta pública d'ocupació .  
Els procediments de selecció es regiran per les bases que per a cada convocatòria aprove l'òrgan corresponent de la corporació per a cadascuna de les escales, subescales i classe de personal.  
Fins ara, la selecció del personal al servei de les entitats locals venia caracteritzant-se per una regulació específica, molt tancada, que difícilment podia encaixar en el model de la funció pública derivat de la Llei 30/1984, de 2 d'agost, de Mesures per a la Reforma de la Funció Pública, i les seues corresponents modificacions.  
Ara, el Reial Decret 896/1991, de 7 de juny, pel qual s'estableixen les regles bàsiques i els programes mínims a què s'ha d'adaptar el procediment de selecció dels funcionaris d'admiinistració local, ofereix un important canvi, introduint en els processos selectius el grau de flexibilitat que cal perquè aquests puguen adaptar-se millor a les necessitats i a la realitat concreta de cada entitat local.  
El nou tractament normatiu dels processos selectius brinda a les entitats locals l?oportunitat d'emprendre la seua reforma en profunditat i també procedir a la racionalització i la simplificació de la gestió d'aquests.  
Per això, aquest centre directiu ha volgut proposar a les entitats locals de la Comunitat Valenciana que els processos selectius s'articulen en dues fases simultànies o successives: 1) L'aprovació de les bases generals que han de regir totes les convocatòries de selecció de personal de les entitats locals; 2) L'aprovació de les bases especifiques de cada convocatòria.  
Amb aquesta finalitat, el text de bases generals que ara es publica regula tots els aspectes del procés selectiu que poden ser reconduïts a un tractament conjunt, és a dir, requisits generals dels aspirants, sol·licituds, composició dels tribunals, funcionament d'aquests, publicació de llistes, propostes de nomenament, presentació de documents...  
Aquestes bases seran completades per a cada convocatòria per bases especifiques, les quals regiran tot allò que no regulen les bases generals. Les bases específiques contindran únicament els elements necessaris per al desenvolupament de cada prova selectiva (requisits dels aspirants, proves, avaluació d'aquestes, composició del tribunal...) i es trametran a les bases generals en els aspectes de general aplicació i de gestió. Les bases específiques i els temaris de les diferents proves selectives per a l'accés a les diferents escales i subescales seran objecte de pròximes publicacions.  
Tanmateix, aquesta resolució no té caràcter normatiu, per la qual cosa no relleva les entitats d'adoptar l'acord plenari corresponent on s'aproven íntegrament o parcialment les bases generals que es publiquen a continuació. No obstant això, les entitats locals interessades podran utilitzar aquesta resolució fent-ne al·lusió en l'acord aprovatori de les bases generals, amb la qual cosa quedarà substituïda la publicació d'aquestes.  
En virtut d'això, resolc:  
Primer  
Publicar com a annex d'aquesta resolució el text d'unes bases generals de selecció del personal al servei de les entitats locals a fi de poder ser utilitzat totalment o parcialment per aquelles entitats que ho consideren convenient, sense perjudici que s'aprove obligatòriament mitjançant el procediment legalment establert.  
Segon  
Les entitats locals que assumesquen com a pròpies i de forma íntegra el text de les bases generals que es proposa en aquesta resolució, podran substituir la seua publicació remetent en els respectius acords i anuncis a aquesta resolució, la qual es publicarà en el Diari Oficial de la Generalitat Valenciana i en els butlletins oficials de la província d'aquesta comunitat autònoma.  
Tercer  
Aquelles entitats locals que assumesquen només parcialment les bases generals de selecció que en aquesta resolució es proposen, hauran de publicar independentment el text dels articles que es modifiquen, s'afegesquen o se suprimesquen, i s'hauran de remetre a aquesta publicació en els preceptes no modificats.  
Quart  
En tots dos supòsits, tant si assumeixen les bases generals de selecció íntegrament o parcialment, quan l?entitat local remeta els anuncis per a la publicació, es farà constar que les bases generals es corresponen amb el text de bases generals de selecció de personal al servei de les entitats locals publicat en el Diari Oficial de la Generalitat Valenciana i en el Butlletí Oficial de la Província corresponent tot indicant els números i les dates d'aquests i, si escau, les modificacions introduïdes per cada corporació.  
València, 1 de desembre de 1992.- El Director General d'Administració Local: Salvador Verger i Estrela  
ANNEX I  
Bases generals que han de regir en les convocatòries de les proves selectives per a la provisió en propietat de les places de personal funcionari i laboral vacants en la plantilla d'aquest ajuntament  
Base primera  
1. Objecte  
Aquestes bases generals tenen per objecte establir les normes per les quals han de regir-se tots el processos de selecció del personal las funcionari al servei d'aquesta corporació. Igualment, serà d'aplicació al personal laboral amb les adaptacions que corresponguen d'acord amb la legislació específica. Aquestes bases regiran en tots aquells aspectes sobre el quals les bases específiques no hi establesquen res en contra.  
Base segona  
2. Legislació aplicable  
En tot el que no estiga previst en aquestes bases i en les bases específlques, regirà el que estableixen els preceptes següents:  
Llei 7185, de 2 d'abril, Reguladora de les Bases de Règim Local.  
Preceptes bàsics del Reial Decret Legislatiu 78/186, de 18 d'abril, de la Llei 30/84, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/88, de 28 de juliol.  
Preceptes bàsics del Reial Decret 896/91, de 7 de juny.  
Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana.  
Preceptes no bàsics del Reial Decret Legislatiu 78/186, de 28 d'abril, i de la Llei 30/84, amb les modificacions introduïdes per la Llei 23/88.  
Preceptes no bàsics del Reial Decret 896/91, de 7 de juny.  
Decret 69/86, de 2 de juny, del Consell de la Generalitat Valenciana (DOGV núm. 394, de 20 de juny de 1986), i Reial Decret 2223/84, de 19 de desembre, pel qual s'aprova el Reglament per a l?Ingrés del Personal al Servei de l'Administració de l?Estat (BOE núm. 305, de 21 de desembre de 1984).  
La resta de les disposicions reglamentàries sobre la matèria.  
Base tercera  
3. Requisits dels aspirants  
3.1. Per a poder participar en les proves que es convoquen, a més dels requisits addicionals que per a cada plaga es determinen en les bases específiques de cadascuna de les convocatòries, els aspirants hauran de reunir els següents:  
a)Tenir la nacionalitat espanyola.  
b)Haver fet els divuit anys.  
c)No excedir de l?edat que puga establir-s'hi.  
d)Estar en possessió de la titulació exigida que per a cadascuna de les places s determine en les bases específiques de les convocatòries.  
e)No patir cap malaltia ni estar afectat per limitació física o psíquica que siga incompatible amb l?exercici de les funcions o que les impossibilite. Així mateix, no haurà de patir cap malaltia inclosa en el quadre d'exclusions mèdiques que cada convocatòria puga establir.  
f)No haver estat separat, mitjançant un expedient disciplinari, del servei de cap administració pública. Així mateix, no haurà de trobar-se inhabilitat per a l?exercici de funcions públiques.  
3.2. La titulació s'acreditarà mitjançant l?expedició dels títols corresponents per l'autoritat acadèmica competent. Aquesta autoritat podrà declarar també l'equivalència dels títols.  
3.3. Els coneixements de valencià, quan siguen requisits indispensables per a participar en el processos selectius de proves dirigides a completar els efectiu mínims de la corporació per a satisfer el dret constitucional dels ciutadans a dirigir-se i rebre informació en valencià, seran acreditats per mitjà de certificats expedits per la Junta Qualificadora de Coneixements de Valencià o mitjançant qualsevol altre títol de valencià que puga ser validat per aquest organisme, d'acord amb el que disposa l?Ordre de 22 de maig de 1989, de la Conselleria de Cultura, Educació i Ciència.  
3.4. Tots el requisits hauran de complir-se l?últim dia de termini de presentació de sol·licituds i mantenir-se durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió com a funcionari de carrera o a la signatura de contracte laboral.  
3.5. D'acord amb el que estableix l'article 38.3 de la Llei 13/1982 d'Integració Social dels Minusvàlids, de 7 d'abril, seran admeses les persones amb minusvàlues en igualtat de condicions amb els altres aspirants.  
Base quarta  
4. Sol·licituds  
4. 1. Participants  
Qui desitge participar en les corresponents proves d'accés ho haurà de sol·licitar segons els models d'instància que facilitaran les oficines municipals, i hi haurà d'adjuntar les dades següents:  
a)El resguard justificant d'haver pagat els drets d'examen. Si el pagament s'ha fet mitjançant un gir postal o telegràfic, caldrà indicar-hi el número del gir.  
b)Si el sistema selectiu és el de concurs o el de concurs- oposició, els justificants dels mèrits que determinen les bases específiques.  
c)Per a aquells processos selectius en què es preveu la superació de proves físiques, s'hi adjuntarà un certificat mèdic on conste que l'aspirant es troba en condicions físiques adequades per a fer les proves o bé una declaració de l'interessat en què manifeste haver-se sotmès a un examen mèdic amb el mateix resultat.  
La documentació que hauran d'aportar els aspirants per acreditar el compliment dels requisits exigits en la convocatòria i la relativa als mèrits al·legats s'aportarà mitjançant l?original o la fotocòpia compulsada o confrontada.  
Els aspirants que no puguen obtenir els impresos de sol·licitud per residir fora de la localitat o per qualsevol altra circumstància, hauran de presentar la sol·licitud on faran constar que reuneixen els requisits establerts en el número 1 de la base anterior i, si escau, els de les bases específiques de cada convocatòria. Així mateix, s'hauran de comprometre a jurar o prometre el que preveu l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i el Reial Decret 707/79, de 5 d'abril (BOE núm. 83, de 6 d'abril).  
4.2. Organ a què s'adrecen  
Les sol·licituds es dirigiran a l'alcaldia- presidència d'aquest ajuntament.  
4.3. Termini  
El termini de presentació de sol·licituds serà de vint dies naturals comptats a partir de l?endemà de la publicació de l?extracte de cada convocatòria en el Butlletí Oficial de l?Estat.  
4.4. Lloc  
Les sol·licituds es presentaran en el Registre General de l'ajuntament, o en la forma que determina l'article 66 de la Llei de Procediment Administratiu.  
4.5. Drets d'examen  
L'import dels drets d'examen i de formació de l?expedient per a cadascuna de les proves selectives es fixarà en les bases específiques de les convocatòries i només podrà ser tornat quan l'aspirant no haja estat admès a les proves per la mancança dels requisits per a participar-hi.  
4.6. Pagament  
El pagament d'aquests drets es farà en la tresoreria municipal o en el compte corrent que, si escau, s'establesca, el pagament es podrà fer directament o per gir postal o telegràfic dirigit a la tresoreria, on s'indicarà clarament la plaça a què aspiren en cada cas.  
4.7. Minusvàlues  
Els aspirants amb minusvàlues hauran de fer-ho constar en la sol·licitud per tal de fer les adaptacions de temps i de mitjans que calga per a garantir la igualtat d'oportunitats amb la resta dels participants.  
Base cinquena  
5. Admissió dels aspirants  
Una vegada finalitzat el termini de presentació d'instàncies, l'alcaldia- presidència dictarà una resolució, en el termini màxim d'un mes, i declararà aprovades les llistes provisionals d'aspirants admesos i exclosos.  
En aquesta resolució, que es farà pública en el Butlletí Oficial de la Província i en el tauler d'anuncis, constarà el nom i els cognoms dels aspirants admesos i exclosos i, si escau, el motiu de la no admissió. Contra aquesta resolució es podrà presentar una reclamació en el termini de deu dies hàbils. Si hi ha reclamacions, seran acceptades o rebutjades en la resolució per la qual s'aprove la llista definitiva, que es farà pública, així mateix, en els llocs indicats per a la llista provisional.  
En el mateix acte administratiu, s'indicarà, a més, el lloc, la datà i' l'hora de començament de les proves selectives, l'ordre d'actuació dels aspirants prèviament determinat mitjançant un sorteig, la composició dels tribunals i la data de constitució d'aquests per a valorar els mèrits quan el sistema selectiu siga el concurs o el concurs- oposició.  
Això s'entén sense perjudici del que disposa l'article 71 de la Llei de Procediment Administratiu, pel que fa a la rectificació de deficiències.  
Base sisena  
6. Tribunals qualificadors  
6. 1. Composició  
President: el president de la corporació o membre d'aquesta que delegue.  
Secretari: el secretari de la corporació o funcionari d'aquesta que delegue, que actuarà amb veu, però sense vot.  
Vocals:  
\* Un representant del professorat oficial, designat per l?Institut Valencià d'Administració Pública.  
\* Un representat de l'administració del Consell de la Generalitat Valenciana, designat per la Direcció General d'Administració Local.  
\* El funcionari que ocupe la direcció del respectiu servei dins de l'especialitat o, si no és possible, un tècnic superior o un expert designat pel president de la corporació municipal.  
\* Un funcionari de carrera o un treballador contractat en règim laboral, quan es tracte de la selecció del personal laboral, designat per la corporació a proposta de la Junta de Personal o per l'òrgan de representació del personal, si n'hi ha.  
Les bases específiques de cada convocatòria podran preveure l'assistència amb veu i sense vot d'un representant per cadascuna de les organitzacions sindicals més representatives.  
La designació dels membres del tribunal inclourà la dels suplents respectius.  
6.2. Excepte el president, tots els membres del tribunal hauran d'estar en possessió d'una titulació igual o superior a l'exigida en la respectiva convocatòria.  
Segons el que disposa l'Ordre de 17 de juliol de 1989, de la Conselleria d'Administració Pública, sobre l?ús del valencià en les proves selectives. les tres cinquenes parts dels membres del tribunal tindran coneixement oral i escrit de valencià.  
6.3. El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho demanen, que col·laboraran amb el tribunal i tindran veu però no vot.  
Per tal d'assegurar el compliment efectiu del que disposa l'ordre abans esmentada, el tribunal incorporarà els assessors especialistes que calga per a garantir la possibilitat que totes les proves es realitzen en valencià.  
6.4. Abstenció i recusació  
Quan concórreguen en els membres del tribunal algunes de les circumstàncies previstes en l'article 20 de la Llei de Procediment Administratiu, aquests s'abstindran d'intervenir i notificaran aquesta circumstància a l'alcaldia- presidència; així mateix, els aspirants podran recusar-los en la forma prevista en l'article 21 de l'esmentada llei.  
No podran formar part dels tribunals qui, en els cinc darrers anys a la publicació d'aquesta convocatòria, haja realitzat funcions de preparació d'aspirants a les proves selectives d'accés a l'administració pública.  
6.5. Constitució i actuació  
6.5.1. Els tribunals no podran constituir-se ni actuar sense l'assistència de més de la meitat dels seus integrants, titulars o suplents, de manera indistinta. Així mateix, estan facultats per a resoldre les qüestions que puguen produir-se durant la realització de les proves, per a adoptar els acords necessaris que garantesquen l'ordre degut d'aquestes en tot el que no estiga previst en aquestes bases i per a fer l'adequada interpretació de les bases generals i de les específiques de cada convocatòria.  
6.5.2. Tots els membres del tribunal tindran veu i vot, excepte el secretari, que no tindrà vot. En cada sessió del tribunal poden participar els membres titulars i, si són absents, els suplents; ara bé, no podran substituir-se entre si en la mateixa sessió.  
Si una vegada constituït el tribunal i iniciada la sessió s'absenta el president, aquest designarà, d'entre els vocals que hi haja, qui el substituesca durant la seua absència.  
6.5.3. De cada sessió, el secretari n'estendrà una acta, on es faran constar les qualificacions dels exercicis, l'avaluació individualitzada del mèrits de cada aspirant en el cas de concurs, i també les incidències i les votacions que es produesquen.  
Les actes, numerades i rubricades. constituiran l'expedient que reflectirà el procés selectiu dut a terme.  
6.5.4. Si els membres dels tribunals qualificadors, una vegada iniciades les proves de l'oposició o les qualificacions dels mèrits del concurs, cessen en el càrrecs en virtut dels quals foren designats, continuaran exercint les funcions corresponents en els tribunals fins que s'acabe totalment el procediment selectiu de què es tracte. Si per qualsevol motiu, els presidents, els secretaris dels tribunals o els suplents necessaris, amb independència de les responsabilitats en què incórreguen, no volen o no poden continuar sent membres del tribunal, impedint la continuació reglamentària del procediment selectiu per falta de titulars o de suplents necessaris, es consideraran vàlides les actuacions anteriors i, després dels tràmits reglamentaris corresponents, es designaran els substituts dels qui han cessat i, posteriorment, es faran les actuacions que falten fins a l'acabament de l'esmentat procés selectiu.  
6.5.5. Les actuacions del tribunal poden ser recorregudes en alçada davant l'alcaldia- presidència en el termini de 15 dies hàbils a comptar des que aquestes es feren públiques, d'acord amb l'article 122 de la Llei de Procediment Administratiu.  
Per a la resolució del recurs d'alçada, l'alcaldia- presidència sol·licitarà un informe al tribunal actuant, que, si escau, es tomarà a constituir per aquest motiu, d'acord amb el que estableixen aquestes bases. L'informe vincularà a l'òrgan que ha de resoldre el recurs quan pretenga l'alteració de la proposta de nomenament.  
6.6. Indemnitzacions per raó de servei  
Els membres del tribunal, i també els possibles assessors especialistes, percebran les indemnitzacions que per raó del servei tinguen establertes en el Reial Decret 236/1988, de 4 de març (BOE núm. 68, de 19 de març de 1988), en les quantitats previstes per la Resolució d?11 de febrer de 1991 (BOE núm. 47, de 23 de febrer de 1991), o en la disposició aplicable en el moment de la realització de les proves selectives.  
L'alcalde- president, una vegada conegut el nombre dels aspirants, establirà el màxim d'assistències que s'hauran de meritar.  
Els tribunals que actuen en les proves selectives tindran les mateixes . categories que es fixen per les que actuen en l'administració central de l'estat, d'acord amb l'article 33.2 del Reial Decret 236/1988 esmentat. Si no hi ha correspondència entre les places d'ambdues administracions o es plantegen dubtes, els resoldrà l'alcaldia- presidència atenent a criteris d'analogia.  
Base setena  
7. Comengament i desenvolupament de les proves  
7.1. Les proves no podran començar fins que hagen passat un mínim de 15 dies des de la publicació de la data, l?hora i el lloc del començament del primer exercici a què es refereix el paràgraf següent.  
En aquest sentit, la data, l?hora i el lloc del començament del primer exercici, l?ordre d'actuació dels aspirants, prèviament determinat per un sorteig públic efectuat per l'ajuntament o per la Generalitat Valenciana per a la selecció del seu personal, junt amb les llistes d'aspirants admesos i exclosos, la composició dels tribunals i la data de la constitució per a la valoració dels mèrits quan el procediment indicat siga el de concurs o el de concurs- oposició, es publicarà en el Butlletí Oficial de la Província i en el Diari Oficial de la Generalitat Valenciana després de la publicació de l'anunci de la convocatòria en el Butlletí Oficial de l?Estat.  
El començament de la resta dels exercicis s'anunciarà només en el tauler d'anuncis de l'ajuntament i en el local en què s'haja realitzat la prova anterior, amb una antelació mínima de 12 hores si es tracta del mateix exercici, i de 24 hores si es tracta d'un de nou.  
7.2. Entre la finalització d'un exercici i el començament el següent haurà de transcórrer un termini mínim de 48 hores i un màxim de 20 dies.  
Es podran reduir els terminis indicats en els paràgrafs anteriors si ho proposa el tribunal i accepten tots els aspirants o és sol·licitat per aquests unànimement. Això s'haurà de fer constar en l'expedient.  
7.3. Els aspirants seran convocats en crida única. La no presentació a qualsevol dels exercicis en el moment de ser cridat comporta automàticament que decau en el seu dret a participar en aquest exercici i en els successius, i quedarà exclòs, en conseqüència, del procés selectiu.  
No obstant això, en els supòsits de casos fortuïts o de força major que hagen impedit la presentació dels aspirants en el moment previst, sempre que estiga degudament justificat i així ho estime el tribunal, es podrà examinar discrecionalment els aspirants que no comparegueren quan van ser cridats, sempre que no haja finalitzat la prova corresponent ni es dificulte el desenvolupament de la convocatòria amb perjudici per a l'interès general o de tercers.  
7.4. L'ordre d'actuació dels aspirants en aquells exercicis en què no puguen actuar conjuntament es determinarà pel sorteig públic a què fa referència la base 7.1, fet amb anterioritat al començament de les proves selectives i que serà comú a totes les proves dins de la respectiva Oferta Pública d'Ocupació.  
7.5. Totes les proves podran fer-se indistintament en valencià o en castellà, segons ho trie l'aspirant.  
7.6. Per a les persones amb minusvàlues que ho sol·liciten, s'establiran les adaptacions possibles de temps i de mitjans que permeten l'adequada realització de les proves.  
7.7. El tribunal, excepte per raons que justifiquen el contrari, adoptarà les mesures oportunes per garantir que els exercicis siguen corregits sense conèixer la identitat de l'aspirant.  
Base vuitena  
8. Sistemes selectius  
8.1. En les bases específiques de cada convocatòria es determinarà el sistema de selecció dels aspirants, que podrà consistir en oposició, concurs o concurs- oposició.  
8.2. Oposicio  
S'entén per oposició el sistema basat en la realització de successives proves de selecció, tant de caràcter obligatori com voluntari, dirigides a determinar l'aptitud la capacitat i els coneixements dels aspirants en relació amb les funcions de les places convocades, tot això d'acord amb els continguts previstos en els articles 8 i 9 del Decret 69/1986, de 2 de juny, del Consell de la Generalitat Valenciana (DOGV núm. 394 de 20 de juny de 1986).  
8.3. Concurs  
Es el sistema pel qual es comprova i es qualifica l'aptitud dels aspirants a través de la valoració de la seua formació acadèmica, els coneixements professionals i les experiències concretes que seran degudament acreditats.  
8.4. Concurs- oposició  
Es tracta del sistema selectiu que uneix els anteriors i en el qual es valora tant la preparació teòrica de l'aspirant com la seua experiència concreta respecte a les funcions pròpies de la plaça vacant que s'ha de proveir.  
8.5. Les bases específiques de cada convocatòria podran establir un període de pràctiques, un curs selectiu o els dos sistemes alhora, com a última fase del procediment de selecció dels aspirants.  
Base novena  
9. Qualificació  
9.1 Oposició  
9.1.1. Els exercicis obligatoris i eliminatoris que s'establesquen en les diverses bases específiques seran puntuats fins a un màxim de deu punts. Serà necessari arribar a un mínim de cinc punts per a fer el següent exercici.  
La qualificació per a cada exercici i aspirant es determinarà per la mitjana resultant de les qualificacions atorgades per cada membre del tribunal, eliminant sempre les puntuacions màximes i mínimes quan entre aquestes hi haja una diferència igual o superior a quatre punts.  
El resultat dels exercicis obligatoris s'obtindrà sumant les puntuacions de cadascun dels exercicis. Es consideraran aprovats, d'entre els aspirants que han superat les» proves, aquells que tinguen la major puntuació, en nombre no superior al de vacants convocades. Els aprovats accediran si fa el cas a la realització dels exercicis voluntaris.  
En totes les proves selectives per a la provisió en propietat tant del personal funcionari com laboral, haurà de realitzar-se un exercici obligatori i no eliminatori sobre coneixements de valencià, la puntuació del qual serà fins un màxim de cinc punts.  
9.1.2. Si les bases específiques preveuen exercicis voluntaris i no eliminatoris, es puntuaran de zero a dos punts cadascun, amb un màxim de tres punts.  
9.1.3. La qualificació final de l'oposició estarà determinada per la suma de les puntuacions obtingudes en els exercicis obligatoris i voluntaris. D'acord amb aquesta es farà la llista d'aprovats i la proposta de nomenament.  
9.1.4. Si en el desenvolupament dels exercicis orals, l'aspirant deixa d'exposar algun tema o és qualificat amb un zero en algun d'ells, es considerarà que no ha superat la prova corresponent. Així mateix, si el tribunal estima deficiències notòries en l'actuació de l'aspirant, el president podrà demanar-li que desistesca de continuar l'exercici.  
9.1.5. En els exercicis en què siga possible, i quan així ho determine el tribunal, una vegada finalitzats aquests, el tribunal podrà dialogar amb cada aspirant sobre temes relacionats amb l'objecte de la cada exercici.  
9.2. Concurs  
Els mèrits seran els que es preveuen en les bases específiques de cada convocatòria, que es valoraran d'acord amb el barem següent:  
9.2.1. Serveis prestats. Es valorarà a raó de 0,25 punts per any complet de serveis en el mateix grup de funcionaris o categoria laboral o en els grups immediatament inferiors i de 0,10 punts quan es tracte de la resta de grups, fins a un màxim de cinc punts. A aquest efecte, es computaran els serveis previs prestats en l'administració que s'hagen reconegut a l?empara del que disposa la Llei 70/1978, de 26 de desembre i la resta de normativa aplicable. No es computaran mai els serveis que hagen, estat prestats simultàniament amb uns altres també al·legats.  
9.2.2. Titulacions i diplomes. Es valoraran sempre que no constituesquen requisit per a l'accés a la plaça.  
S'atorgarà major puntuació a aquells que tinguen relació amb les característiques de la plaga. Hauran de ser acreditats documentalment i expedits per centres reconeguts oficialment. No es valoraran el títols acadèmics i els diplomes imprescindibles per a la consecució d'altres de nivell superior que s'al·leguen com a mèrit; ara bé, es puntuaran els que facen referència a coneixements de taquigrafia, maneig d'ordinadors i tractaments de textos.  
La valoració total d'aquest apartat no podrà excedir de quatre punts.  
9.2.3. Coneixements de valencià. Es valoraran sempre que no constituesquen requisit per a l'accés a la plaça Seran avaluables els certificats expedits per la Junta Qualificadora de Coneixements de Valencià i qualsevol altre títol de valencià susceptible de ser revalidat per aquest organisme, d'acord amb el que disposa l?Ordre de 22 de maig de 1989, de la Conselleria de Cultura, Educació i Ciència (DOGV núm. 1.082, de 9 de juny de 1989).  
S'exclou la valoració dels títols d'aquelles especialitats o matèries que no siguen expedits o homologats pels organismes esmentats.  
La valoració total d'aquest apartat no podrà excedir de quatre punts.  
9.2.4. Experiència. Es valorarà tenint en compte, principalment, el fet d'haver realitzat funcions similars a les que haurà d'exercir.  
Es tindran en compte, en aquest cas, els certificats expedits pels responsables del departament, servei o àrea de l'administració o els (documents acreditatius de les empreses on l'aspirant ha treballat.  
La valoració total d'aquest apartat no podrà excedir de sis punts.  
9.2.5. Cursos Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions a desenvolupar que hagen estat organitzats per l?Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP.  
La valoració total d'aquest apartat no podrà excedir de dos punts.  
9.2.6. Altres mèrits. La valoració total d'aquests no podrà excedir de tres punts. Es tindran en compte, entre altres, el coneixements d'idiomes distints del valencià, i especialment els de la Unió Europea, acreditats documentalment, en funció del nivell acadèmic i el reconeixement del centre que expedeix la titulació o el certificat. Així mateix, es valorarà el fet d'haver impartit classes o haver participat com a conferenciant en cursos, congressos, jornades, etcètera, relacionats amb les funcions que s'han de desenvolupar, o amb caràcter general, en matèries d'administració pública, aplicant-se el mateix criteri quan es tracta de publicacions acreditades per l'aspirant.  
9.2.7. Entrevista. Podrà establir-se en les bases específiques i es farà davant el tribunal qualificador, valorant-s'hi l'experiència, la idoneïtat i l'aptitud de l'aspirant, en relació amb les funcions a fer. Es puntuarà amb un màxim d'un punt.  
9.2.8. La qualificació final del concurs serà el resultat de la suma de les puntuacions atorgades pel tribunal a cada mèrit considerat.  
Les bases específiques podran exigir una puntuació mínima per a efectuar la proposta de nomenament.  
9.3.Concurs- oposició  
Cadascuna de les fases es valoraran independentment i només seran computats en la fase de concurs els mèrits, prèviament avaluats, d'aquells aspirants que hagen superat la fase d'oposició. La valoració final del concurs- oposició serà la suma de la puntuació obtinguda en cada fase, sense que puguen aprovar un nombre d'aspirants superior al de vacants convocades.  
9.4. Pràctiques o cursos selectius  
9.4.1. Les pràctiques i el curs selectiu, o ambdós si concorren, seran qualificats, pel mateix tribunal qualificador que actuà en les fases anteriors del procediment selectiu entre zero i deu punts. Només es considerarà que els han superat els aspirants que arriben a cinc punts, com a mínim.  
9.4.2. El tribunal qualificador podrà tenir en compte els treballs realitzats pels funcionaris nomenats en pràctiques, els informes i les propostes dels funcionaris i professors que hagen impartit els seus ensenyaments i controlat el rendiment o, si es considera oportú, fer una entrevista amb els mateixos funcionaris en pràctiques en què hi haja dubte en la seua qualificació.  
Els informes i les propostes abans al·ludits no seran vinculants per al tribunal qualificador, i els funcionaris i els professors que els hagen emés o formulat o els que d'ells siguen esmentats i concórreguen a les sessions d'aquest tribunal seran considerats, si fa el cas, col·laboradors, i, per tant, sense facultats de qualificació i de resolució definitives.  
9.4.3. Les qualificacions obtingudes en el període de pràctiques i en el curs selectiu es sumaran a les obtingudes en les anteriors fases, constituirà la qualificació final i establirà l?ordre en què queden els aspirants com a funcionaris de carrera.  
9.4.4. Les retribucions dels funcionaris nomenats en pràctiques seran les previstes en el Reial Decret 456/86, de 10 de febrer, de retribucions de funcionaris en pràctiques (BOE núm. 56, de 6 de març de 1986), o les disposicions aplicables en el moment del nomenament.  
9.4.5. En els casos d'empat en les qualificacions finals, el tribunal aplicarà les regles següents:  
a)En cas de concurs- oposició, en favor de qui obtinga la millor puntuació en l'oposició.  
b)Quan es tracte només d'oposició i continue l'empat, es proposarà fer el nomenament en favor de qui haja obtingut major puntuació en els exercicis pràctics.  
c)Si continua l'empat, la proposta s'efectuarà en favor de qui haja obtingut major puntuació en l'exercici teòric.  
d)Si encara continua l'empat, es proposarà l'aspirant de major edat.  
Base deu  
10. Publicitat de les qualificacions  
10.1. El mateix dia en què s'adopten els acords corresponents, seran exposats en el tauler d'anuncis de l'ajuntament i en els altres llocs que indiquen les lleis, les qualificacions de cada exercici de l?oposició, les puntuacions del concurs i pràctiques o cursos selectius, i la llista a què fa referència l'apartat 11.2.  
10.2. Quan es tracte del sistema de concurs o de concurs- oposició, es faran públiques les puntuacions concretes atorgades als aspirants per aplicació de cadascun dels mèrits específics valorables i la puntuació final, amb 48 hores d'antelació, si escau, a la celebració del primer exercici, mitjançant l'anunci fixat en el tauler d'anuncis municipal.  
Base onze  
1 1. Llista i proposta d'aprovats del tribunal  
11.1. Finalitzades les proves selectives, els tribunals faran públiques, en el lloc o llocs en què s'ha fet l?últim exercici i en aquells altres que considere oportuns les relacions d'aspirants aprovats per ordre de la puntuació final obtinguda amb un nombre que no podrà ser superior al de les places convocades.  
D'acord amb aquesta llista, s'elevarà a l'òrgan competent, a més de l'acta de l?última sessió, la proposta de nomenament dels aspirants aprovats, o si es tracta de personal laboral, la proposta de contractació per temps indeterminat.  
11.2. En l?acta de l?última sessió s'inclourà, si escau, la llista dels aspirants que, havent superat els exercicis, no hagen estat inclosos en la llista d'aprovats, a l'efecte de ser nomenats funcionaris interins o ser contractats eventualment per a cobrir provisionalment les vacants que es produesquen fins a la celebració de les proves selectives de la següent Oferta Pública d'Ocupació.  
Així mateix, si per qualsevol circumstància algun aspirant aprovat no fos nomenat funcionari de carrera o no fos autoritzada la seua contractació, podran ser nomenats funcionaris de carrera o contractats per un temps indefinit, per ordre de puntuació, els aspirants que hagen superat els exercicis i no hagen estat inclosos en la proposta d'aprovats.  
Base dotze  
12. Presentació de documents  
12.1. En el termini de vint dies naturals, comptadors a partir de l?endemà de la publicació de la llista d'aprovats en el tauler d'anuncis de l'ajuntament, els aspirants proposats pel tribunal presentaran els documents acreditatius dels requisits exigits en les bases específiques de cada convocatòria i els següents:  
a) Fotocòpia del Document Nacional d'Identitat junt amb l?original per a ser compulsada.  
b) Còpia autenticada o fotocòpia compulsada de la titulació exigida o justificant d'haver pagat els drets per a la seua expedició, sense perjudici de la seua posterior presentació.  
c) Fotocòpia compulsada dels certificats, els diplomes o els títols que, homologats per la Generalitat Valenciana, acrediten els coneixements de valencià.  
d) Declaració jurada de no haver estat separat mitjançant un expedient disciplinari del servei de qualsevol administració pública, ni trobar-se incapacitat.  
e) Certificació mèdic acreditatiu de no patir malaltia o limitació física o psíquica que impedesca, impossibilite o siga incompatible amb l?exercici de les funcions, expedit per la Conselleria de Sanitat.  
f) Els aspirants que hagen fet valer la seua condició de persones amb minusvàlues, un certificat de la Conselleria de Treball i Afers Socials que acredite aquesta condició, i també la capacitat i la compatibilitat per a desenvolupar les tasques i les funcions corresponents a les places a què aspira.  
12.2. Qui tinga la condició de funcionari públic o contractat en règim laboral per organismes públics estarà exempt de justificar les condiciones i el requisits exigits i acreditats quan va obtenir el seu nomenament anterior; per tant, haurà de presentar, únicament, el certificat del ministeri, de la corporació local o de l?organisme públic de què depenguen, justificatiu de la seua condició de funcionari i que compleixen les condicions i requisits indicats.  
No obstant això, si en la convocatòria s'exigeixen condicions o requisits que no consten en el seu expedient personal, hauran d'acreditar-se en la forma abans indicada.  
12.3. Els mèrits específics s'acreditaran en general mitjançant una còpia autenticada, una fotocòpia compulsada o un justificant d'haver pagat els drets per a la seua expedició, sense perjudici de la presentació anterior.  
12.4. La falta de presentació de la documentació dins del termini indicat, excepte en el casos de força major o quan de la presentació dels documents es desprenga l'incompliment dels requisits de la convocatòria o supòsits de falsedat en la declaració donarà lloc a la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal pel que fa a l'aspirant i la impossibilitat de nomenar l'aspirant, sense perjudici de les altres responsabilitats en què haja pogut incórrer.  
En aquest cas, la proposta es considerarà feta en favor dels aspirants, ordenats d'acord amb la puntuació obtinguda, que havent superat la totalitat de les proves selectives tingueren cabuda en el nombre de places convocades, com a conseqüència de la indicada anul·lació, d'acord amb la base onze.  
Base tretze  
13. Nomenament i presa de possessió de funcionaris, contractació en règim laboral i prestació de jurament o promesa  
13.1. Presentada la documentació pels interessats i sent aquesta conforme, l?òrgan municipal competent farà el nomenament, com a funcionari de carrera, o autoritzarà la contractació en règim laboral dels aspirants proposats pel tribunal.  
13.2. Quan les bases específiques de la convocatòria hagen establert un període de pràctiques, un curs selectiu o els dos sistemes alhora, els aspirants proposats pel tribunal seran nomenats funcionaris en pràctiques o contractats temporalment fins a la finalització d'aquests. El nomenament d'aquests com a funcionaris de carrera o la contractació per temps indefinit únicament podrà fer-se una vegada superats amb aprofitament els períodes de pràctiques i els cursos selectius exigits.  
Els qui no superen el període de pràctiques decauran en tots els drets derivats d'haver aprovat les proves selectives.  
Els qui no superaran el curs selectiu, podran incorporar-se a l?immediatament posterior, amb la puntuació assignada a l?últim dels que hi participen. Si no el supera perdrà tots els seus drets.  
13.3. Els nomenaments seran notificats als interessats, que hauran de prendre possessió en el termini de 48 hores si viuen en la mateixa localitat, o d'un mes si viuen en una localitat distinta. En el mateix termini, si escau, els interessats hauran d'exercir l?opció prevista en l'article 10 de la Llei 53/84, de 26 de desembre, d'Incompatibilitats del Personal al Servei de les Administracions Públiques.  
Qui, sense causa justificada, no prenga possessió dins del termini indicat, perdrà tots els drets derivats de la superació de les proves selectives i del subsegüent nomenament conferit.  
En l'acte de la presa de possessió o en l'acte de la firma del contracte, el funcionari nomenat o el contractat haurà de prestar jurament o promesa, d'acord amb la fórmula prevista en l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i en el Reial Decret 707/9, de 5 d'abril (BOE núm. 83, de 6 d'abril de 1979).  
Base catorze  
14. Incidències  
El tribunal està facultat per a resoldre els dubtes que s'hi presenten i prendre els acords necessaris per al bon ordre de l'oposició en tot el que no estiga previst en aquestes bases.  
Base quinze  
15. Impugnació i revocació de la convocatòria  
15.1. Contra aquestes bases, i contra les bases especifiques de les convocatòries que les completen, que posen fi a la via administrativa, es podrà interposar recurs de reposició previ al contenciós administratiu davant el ple de l'ajuntament, durant el termini d'un mes comptador des de l'endemà de la publicació en el Butlletí Oficial de l'Estat, d'acord amb el que preveu la Llei de Procediment Administratiu i l'article 52 de la Llei Reguladora de la Jurisdicció Contenciosa Administrativa.  
15.2. En qualsevol moment, sempre abans de la presentació de les sol·licituds pels aspirants, el ple de l'ajuntament podrà modificar o deixar sense efecte les convocatòries mitjançant l'adopció de l'acord corresponent, que serà publicat en la forma prevista en la base següent.  
En la resta dels supòsits per a l'anul·lació o la revisió d'ofici dels acords aprovatoris de les convocatòries, s'estarà al que preveuen els articles 109 i 110 de la Llei de Procediment Administratiu.  
Base setze  
16.1. L'aprovació d'aquestes bases es publicarà en el Butlletí Oficial de la Província, en el Diari Oficial de la Generalitat Valenciana, i regiran mentre l'ajuntament no les modifique o les derogue.  
16.2. Les bases específiques de les convocatòries se sotmetran al mateix procediment de publicació. A més, d'acord amb l'article 6.2. del Reial Decret 896/1991, de 7 de juny (BOE núm. 142, de 14 de juny de 1991), haurà de publicar-se en el Butlletí Oficial de l?Estat, un anunci d'aquestes convocatòries, el qual contindrà: denominació de l?escala, subescala i classe per a l?ingrés de les quals es convoquen les proves selectives. Corporació que les convoca, classe i nombre de places, amb indicació de les que es reserven, si fa el cas, per a promoció interna, i també les que es reserven per a persones amb minusvàlues, data i número del butlletí o Diari Oficial de la Generalitat Valenciana en el qual s'hagen publicat les bases i la convocatòria.  
En tot allò que les bases específiques no establesquen el contrari, les convocatòries de les proves selectives es regiran per aquestes bases generals, i n'hi haurà prou, en aquest sentit, amb la referència al número i la data de la publicació en el Butlletí Oficial de la Província i en el Diari Oficial de la Generalitat Valenciana.  
16.3. Aquestes bases es troben a disposició dels interessats en les dependències municipals. L'ajuntament facilitarà una còpia, a petició de les persones interessades, tant d'aquestes bases com de les específiques de cada convocatòria.